Vi elskede vores ophold hos Shane.
Vi blev modtaget af Shane, som er super venlig. Man bor i huset sammen med Shane og hans argentiske kone Alejandra og deler køkken og opholdsrum med dem. Der er en helt utrolig smuk udsigt over Wellington og havet fra stort set alle vinduer i huset og fra en fantastisk veranda. Forskellige lækre morgenmads produkter findes i køkkenet og man laver så selv den morgenmad man ønsker.
Vi oplevede det som et stort plus at bo så tæt med værtsparret, da vi havde gode samtaler med dem og virkelig nød deres selskab. Shane gav herudover gode råd om hvad vi kunne se og opleve i Wellington, hvilket vi satte stor pris på.
Så tak Shane for et fantastisk ophold.